ທ່ານນາງເພໂລຊີ ພົບກັບ ປະທານາທິບໍດີ ແລະ ສະມາຊິກສະພາຂອງ ໄຕ້ຫວັນ
ໂດຍທ່ານນາງກ່າວວ່າ ການມາຢ້ຽມຢາມພ້ອມດ້ວຍຄະນະຜູ້ແທນຈາກສະພາສູງທີ່ມາຢ້ຽມຢາມໄຕ້ຫວັນກັບທ່ານນາງ ແມ່ນມີຈຸດປະສົງທີ່ສະເພາະເຈາະຈົງ
ປະທານສະພາຕໍ່າຂອງສະຫະລັດ ທ່ານນາງແນນຊີ ເພໂລຊີ ໄດ້ພົບປະກັບຜູ້ນໍາທາງການເມືອງຂອງໄຕ້ຫວັນ ຢູ່ນະຄອນຫຼວງໄທເປ ໃນວັນພຸດແລ້ວນີ້, ໃນຂະນະທີ່ ຈີນ ໄດ້ສະແດງຄວາມບໍ່ພໍໃຈຂອງພວກເຂົາເຈົ້າກ່ຽວກັບການຢ້ຽມຢາມດັ່ງກ່າວ ໂດຍໄດ້ດໍາເນີນການຊ້ອມລົບທາງທະຫານຢູ່ດ້ານນອກຂອງດິນແດນ ເຊິ່ງຈີນອ້າງວ່າເປັນສ່ວນນຶ່ງຂອງພວກເຂົາ ນັກຂ່າວ VOA ໄມໂຄລ ບຣາວ (Michael Brown) ມີລາຍງານ, ເຊິ່ງ ທິບສຸດາ ມີລາຍລະອຽດມາສະເໜີທ່ານໃນອັນດັບຕໍ່ໄປ ປະທານສະພາຕໍ່າຂອງສະຫະລັດ ທ່ານນາງແນນຊີ ເພໂລຊີ ໄດ້ເດີນທາງໄປເຖິງເກາະໄຕ້ຫວັນໃນຕອນແລງວັນອັງຄານແລ້ວນີ້ ເພື່ອພົບກັບປະທານາທິບໍດີ ໄຊ ອິ້ງ-ເຫວິນ, ອັນໄດ້ກາຍມາເປັນເຈົ້າໜ້າທີ່ຂັ້ນສູງທີ່ເດີນທາງໄປຢ້ຽມຢາມເກາະທີ່ປົກຄອງຕົນເອງທີ່ຖືກອ້າງຄວາມເປັນເຈົ້າຂອງໂດຍຈີນ ໃນຮອບ 25 ປີ ທ່ານນາງແນນຊີ ເພໂລຊີ, ປະທານສະພາຕໍ່າຂອງສະຫະລັດກ່າວວ່າ: ໃນລະຫວ່າງການຢ້ຽມຢາມ, ທ່ານນາງ ໄຊ ໄດ້ມອບຫຼຽນກຽດຕິຍົດໃຫ້ແກ່ທ່ານນາງເພໂລຊີ ສໍາລັບການສະໜັບສະໜຸນຂົງເຂດເກາະແຫ່ງນີ້ ທ່ານນາງກ່າວຢູ່ທີ່ລັດຖະສະພາຫຼັງຈາກນັ້ນວ່າ ທ່ານນາງຮູ້ສຶກເປັນກຽດຢ່າງສູງທີ່ໄດ້ຮັບການຍົກຍ້ອງວ່າເປັນ “ເພື່ອນທີ່ດີ” ຂອງໄຕ້ຫວັນ, ໂດຍກ່າວຕື່ມວ່າ ທ່ານນາງພ້ອມດ້ວຍຄະນະຜູ້ແທນຈາກສະພາສູງທີ່ມາຢ້ຽມຢາມໄຕ້ຫວັນກັບທ່ານນາງ ແມ່ນມີຈຸດປະສົງທີ່ສະເພາະເຈາະຈົງ ທ່ານນາງແນນຊີ ເພໂລຊີ, ປະທານສະພາຕໍ່າຂອງສະຫະລັດກ່າວວ່າ: ອີງຕາມການຕອບໂຕ້ຂອງພວກເຂົາ, ຈີນ ໄດ້ຕີຄວາມໝາຍທີ່ແຕກຕ່າງອອກໄປກ່ຽວກັບການຢ້ຽມຢາມຂອງທ່ານນາງເພໂລຊີ, ໂດຍເລີ້ມຕົ້ນປະຕິບັດການຮ່ວມທາງທະຫານຢູ່ອ້ອມຮອບບໍລິເວນເກາະດັ່ງກ່າວໃນຕອນແລງວັນອັງຄານແລ້ວນີ້ ເພື່ອຕອບໂຕ້ໃນສິ່ງທີ່ຮ້ອງວ່າ ເປັນການຍົກລະດັບໃນການເຄື່ອນໄຫວແງ່ລົບຢ່າງໃຫຍ່ຂອງ ສະຫະລັດ ກ່ຽວກັບຄໍາຖາມຂອງໄຕ້ຫວັນ ແລະເປັນການເຕືອນທີ່ຮ້າຍແຮງເພື່ອຂັດຂວາງຕໍ່ຄວາມພະຍາຍາມໃນການດໍາເນີນງານຕ່າງໆໃນການແບ່ງແຍກດິນແດນ ໂດຍສະແຫວງຫາໃນອັນທີ່ຮ້ອງວ່າ “ອິດສະຫຼະພາບຂອງໄຕ້ຫວັນ ” ລັດຖະບານທ່ານໄບເດັນ ແລະທ່ານນາງເພໂລຊີ ກ່າວວ່າ ສະຫະລັດຍັງຄົງໃຫ້ຄໍາໝັ້ນໃນອັນທີ່ຮ້ອງວ່າ ນະໂຍບາຍຈີນດຽວ, ເຊິ່ງໄດ້ຮັບຮອງເອົາປັກກິ່ງ ແຕ່ອະນຸຍາດໃຫ້ມີຄວາມສໍາພັນທີ່ບໍ່ເປັນທາງການ ແລະຄວາມສໍາພັນທາງດ້ານຄວາມໝັ້ນຄົງກັບ ໄທເປ ທ່ານຈອນ ເຄີບີ, ໂຄສົກສະພາຄວາມໝັ້ນຄົງແຫ່ງຊາດປະຈໍາທໍານຽບຂາວກ່າວວ່າ: ແຕ່ຍັງຄົງບໍ່ເປັນທີ່ແນ່ນອນວ່າ ຖ້າການມາຢ້ຽມຢາມ ໄຕ້ຫວັນ ຂອງທ່ານນາງ ເພໂລຊີ ຈະຖືກຄອບງໍາໂດຍການຢຸດເຊົາຢູ່ທີ່ ສິງກະໂປ ແລະກົວລາລໍາເປີ ໃນກ່ອນໜ້ານັ້ນຫຼືບໍ່, ໂດຍປະທານາທິບໍດີ ໄບເດັນ ກ່າວວ່າ ທ່ານນາງໄດ້ປະສົບຜົນສໍາເລັດຈາກການໂອ້ລົມສົນທະນາໃນບາງຢ່າງທີ່ສໍາຄັນແລ້ວ